Az EGT-Vegyesbizottság 36/2002 határozata

(2002. április 19.)

az EGT-megállapodás VI. mellékletének (szociális biztonság) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodásra (a továbbiakban: a megállapodás), amelyet az Európai Gazdasági Térségről szóló megállapodás kiigazításáról szóló jegyzőkönyv módosított, és különösen annak 98. cikkére,

mivel:

(1) A megállapodás VI. mellékletét a 2001. szeptember 28-i 117/2001 EGT-vegyesbizottsági határozat [1] módosította.

(2) A szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK rendelet, valamint az 1408/71/EGK rendelet végrehajtására vonatkozó szabályok megállapításáról szóló 574/72/EGK rendelet módosításáról szóló, 2001. június 5-i 1386/2001/EK európai parlamenti és tanácsi rendeletet [2] be kell építeni a megállapodásba.

(3) A Liechtenstein és Hollandia, Norvégia és Németország, valamint Norvégia és Luxemburg közötti egyezmények megkötését követően az 574/72/EGK rendeletre vonatkozó három kiigazítást naprakésszé kell tenni,

A KÖVETKEZŐKÉPPEN HATÁROZOTT:

1. cikk

A megállapodás VI. melléklete a következőképpen módosul:

1. A 1. pont (1408/71/EGK tanácsi rendelet) a következő francia bekezdéssel egészül ki:

"- 32001 R 1386: Az Európai Parlament és a Tanács 2001. június 5-i 1386/2001/EK rendelete (HL L 187., 2001.7.10., 1. o.)."

2. A 2. pont (574/72/EGK tanácsi rendelet) a következő francia bekezdéssel egészül ki:

"- 32001 R 1386: Az Európai Parlament és a Tanács 2001. június 5-i 1386/2001/EK rendelete (HL L 187., 2001.7.10., 1. o.)."

3. A 2. pont (574/72/EGK tanácsi rendelet) g) kiigazítása a következőképpen módosul:

A. A 132. pont (NORVÉGIA - HOLLANDIA) szövegének, de nem címsorának helyébe a következő szöveg lép:

"A szociális biztonsági költségek megtérítéséről szóló, 2000. november 27-i megállapodás 2-6. cikke."

B. A 141. pont (NORVÉGIA - NÉMETORSZÁG) szövegének, de nem címsorának helyébe a következő szöveg lép:

"A betegség, anyaság, munkahelyi balesetek és foglalkozási megbetegedések tekintetében nyújtott természetbeni ellátások költségeinek, valamint az igazgatási ellenőrzések és egészségügyi felülvizsgálatok költségeinek megtérítéséről való lemondásról szóló, 1999. május 28-i egyezmény 1. cikke."

C. A 147. pont (NORVÉGIA - LUXEMBURG) szövegének, de nem címsorának helyébe a következő szöveg lép:

"A szociális biztonsági költségek megtérítéséről szóló, 1998. március 19-i megállapodás 2-4. cikke."

2. cikk

A 1386/2001/EK bizottsági rendelet izlandi és norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2002. április 20-án lép hatályba, amennyiben a Megállapodás 103. cikkének (1) bekezdése szerint előírt értesítéseket eljuttatták az EGT-Vegyesbizottsághoz [3].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2002. április 19-én.

az EGT-Vegyesbizottság részéről

az elnök

P. Westerlund

[1] HL L 322., 2001.12.6., 29. o.

[2] HL L 187., 2001.7.10., 1. o.

[3] Alkotmányos követelmények nem merültek fel.

--------------------------------------------------